  Виталий Пронин Туннэ, 21-тӥ южтолэзе, быдэс дуннеын пусъё Кылбуретлэсь нуналзэ. Шаерамы но, то талы сӥзьыса, трос пӧртэм ужрадъёс ортчытыны чакламын. Туннэ, 21-тӥ южтолэзе, Кузебай Герд нимо гимназиысь пиналъёс но Йӧскалык музейысь ужасьёс ворттылозы 14-тӥ номеро троллейбусын калыклы лыдӟозы Кузебай Гердлэсь кылбуръёссэ. Акция кутскоз 13.00 часын «Трудлэн ульчаез» дугдылонниысен. 0+ Удмурт кун университетлэн библиотекаяз радъяськоз кылбур ӝыт. Асьсэ чуръёссэс лыдӟозы удмурт кылбурчиос Юлия Разина, Марина Пахомова, Анна Бурдина, Евгения Корепанова но мукетъёсыз. Кутсконэз 17.30 часын. 0+ Туспуктэм: vk.com(Поэт UP)23-тӥ-24-тӥ южтолэзе Ижысь «Лифт» юртын орчтоз кылбур марафон. Чакламын: - Пермьысь Евгения Гусевалэн, Москваысь Андрей Гоголевлэн, Екатеринбургысь Валерий Шергинлэн мастер-классъёссы. - «Пятая нога» фестивальысь видеокылбуретъёсты учкон.- Андрей Гоголевлэн «Россиысь, Удмуртиысь, Ижысь туала кылбурет» лекциез.- Туала кылбуретлы сӥзем котырес ӝӧк.- Ижысь егит авторъёслэн альманахенызы тодматскон. Отчы пыремын Анастасия Шумиловалэн но Богдан Анфиногеновлэн кылбуръёссы.- «Стихи на окнах подъезда №8» группае пырись крезьгурчиослэн но кылбурчиослэн номерзы.- Валерий Шергинлэн «Туала драматургия» лекциез.- Андрей Родионовлэн кылбуръёсызъя лэсьтэм «Прорубь» фильмез учкон.- Алексея Федорченколэн Урал палась кылбурет сярысь кинозэ учкон. Ужрадъёс кутскозы 23-тӥ южтолэзе 9.00 часын. 0+  